ଭୁବନେଶ୍ବରଃ ଆସନ୍ତାକାଲିଠାରୁ ଭୁବନେଶ୍ବରରେ ଦ୍ବିତୀୟ ପର୍ଯ୍ୟାୟ ସେରୋ ସର୍ଭେ ଆରମ୍ଭ କରାଯିବ। ଆର୍ଏମ୍ଆର୍ସିର ଟେକ୍ନିକାଲ୍ ଏବଂ ବିଏମ୍ସିର ପ୍ରଶାସନିକ ଅଧିକାରୀ ମିଳିତ ଭାବେ ସର୍ଭେ କରିବେ। ବିଏମ୍ସିର ୨୫ଟି ୱାର୍ଡରେ ଦ୍ବିତୀୟ ପର୍ଯ୍ୟାୟ ସେରୋ ସର୍ଭେ କରିବ ୫ଟି ଟିମ୍। ୨ଟି ଗ୍ରୁପ୍ଃ କମ୍ୟୁନିଟି ଓ ହାଇରିସ୍କ ବ୍ୟକ୍ତିଙ୍କର ସେରୋ ସର୍ଭେ ହେବ। ପ୍ରଥମ ୨ଦିନରେ ୧୫ଶହ ସାମ୍ପୁଲ ସଂଗ୍ରହ କରାଯିବ ବୋଲି ବିଏମ୍ସି ପକ୍ଷରୁ ଲକ୍ଷ୍ୟ ରଖାଯାଇଛି।
ଆଜି ଭୁବନେଶ୍ବରରେ ୩୮୬ଜଣ କରୋନା ଆକ୍ରାନ୍ତ ଚିହ୍ନଟ ହୋଇଛନ୍ତି। ସେଥିମଧ୍ୟରୁ ୨୦୩ଜଣ ଲୋକାଲ୍ କଣ୍ଟାକ୍ଟ କେସ୍ ବୋଲି ଜଣାପଡ଼ିଛି। ତେବେ ଆଜି ସୁଦ୍ଧା ଭୁବନେଶ୍ବରରେ ୮୬୪୭ଜଣ କରୋନା ଆକ୍ରାନ୍ତ ଚିହ୍ନଟ ହୋଇଥିବାବେଳେ ସେଥିମଧ୍ୟରୁ ୫୧୨୪ଜଣ ସୁସ୍ଥ ହୋଇଛନ୍ତି ଏବଂ ୩୪୭୮ଜଣ ଚିକିତ୍ସିତ ହେଉଛନ୍ତି। କରୋନା ଆକ୍ରାନ୍ତରେ ୩୬ଜଣଙ୍କ ମୃତ୍ୟୁ ହୋଇଛି ବୋଲି ବିଏମ୍ସି ପକ୍ଷରୁ ସୂଚନା ଦିଆଯାଇଛି।
